dwar il-proposta għal direttiva tal-Parlament Ewropew u tal-Kunsill li temenda d-Direttiva 2005/60/KE dwar il-prevenzjoni ta' l-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu, fir-rigward tal-poteri ta' implimentazzjoni mogħtija lill-Kummissjoni Kumitat għal-Libertajiet Ċivili, il-Ġustizzja u l-Intern Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal direttiva tal-Parlament Ewropew u tal-Kunsill li temenda d-Direttiva 2005/60/KE dwar il-prevenzjoni ta' l-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu, fir-rigward tal-poteri ta' implimentazzjoni mogħtija lill-Kummissjoni (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill (COM (2006)0906) Għadha mhux ippubblikata fil-ĠU. , – wara li kkunsidra l-Artikolu 251(2) u l-Artikoli 47(2) l-ewwel u t-tielet sentenza u 95 tat-Trattat KE, skond liema Artikoli l-Kummissjoni ppreżentat il-proposta lill-Parlament ( C6‐0022/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6‐0225/2007 ), Jiċħad il-proposta tal-Kummissjoni; Jitlob lill-Kummissjoni sabiex tirtira l-proposta tagħha u sabiex tieħu l-miżuri neċessarji flimkien mal-Parlament sabiex tippreżenta proposta ġdida; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni PREMESSA 5 A (ġdida) (5a) Id-Direttiva 2005/60/KE tipprovdi għat-tfassil ta' rapport regolari dwar l-implimentazzjoni tagħha li għandu jsir mill-Kummissjoni. Dak ir-rapport jista' jiġi akkumpanjat minn proposta leġiżlattiva li tintroduċi l-modifiki meħtieġa għal dik id-Direttiva. ARTIKOLU 1, PUNT 3 A (ġdid) Artikolu 42 (Direttiva 2005/60/KE) (3a) L-Artikolu 42 qed jiġi sostitwit b'dan li ġej: Sal-15 ta' Diċembru 2009, u ta' l-anqas kull tliet snin wara din id-data, il-Kummissjoni għandha tfassal rapport dwar l-implimentazzjoni ta' din id-Direttiva bi, jekk ikun jixraq, proposta leġiżlattiva li tintroduċi l-modifiki meħtieġa għad-Direttiva 2005/60/KE skond il-proċedura stipulata fl-Artikolu 251 tat-Trattat u tippreżentaha lill-Parlament Ewropew u lill-Kunsill. Fl-ewwel rapport ta' din ix-xorta, il-Kummissjoni għandha tinkludi eżami speċifiku tat-trattament ta' l-avukati u ta' professjonisti legali oħra indipendenti." Il-Parlament Ewropew jemmen li l-validità, l-integrita u l-istabilità tal-kreditu u ta' l-istituzzjonijiet finanzjarji u l-kunfidenza fis-sistema finanzjarja kollha jistgħu jkunu serjament mhedda mill-isforzi ta' kriminali biex jgħaddu flus legali u illegali għal skopijiet ta' terroriżmu. Sabiex ikun evitat li l-Istati Membri jadottaw miżuri li jipproteġu s-sistemi finanzjarji li jistgħu jkunu inkonsistenti ma' l-iffunzjonar tas-suq intern, ġiet adottata d-Direttva 2005/60/KE dwar "il-prevenzjoni ta' l-użu tas-sistemi finanzjarji għall-iskop ta' ħasil tal-flus u l-finanzjament tat-terroriżmu " fis-26 ta' Ottubru 2005. Fil-partijiet tal-miżuri li jimplimentaw id-Direttiva msemmija hawn fuq (l-Artikoli 40 u 41), issir referenza għal " l-implimentazzjoni tad-dispożizzjonijiet ta' din id-Direttiva rigward l-adozzjoni ta' regoli tekniċi u deċiżjonijiet skond il-proċedura ta' Deċiżjoni 1999/468/KE, se tkun sospiża għal erba' snin mid-dħul fis-seħħ ta' din id-Direttiva ". Id-"deċiżjoni ta' komitoloġija" li tistipola l-proċeduri għas-setgħat ta' implimentazzjoni mogħtija lill-Kummissjoni ġiet emendata mid-Deċiżjoni 2006/512/KE li, inter alia, żiedet "proċedura regolatorja bi skrutinju" ġdida (l-Artikolu 5(a)) li tagħti lill-Parlament aktar drittijiet fil-kontroll ta' atti ta' implimentazzjoni tal-Kummissjoni. Għalhekk huwa meħtieġ li l-leġiżlazzjoni diġà fis-seħħ tiġi aġġornata b'mod urġenti għall-artikoli (u l-proċeduri) l-ġodda tad-Deċiżjoni ta' Komitoloġija. Wieħed mis-27 att li jridu jiġu aġġornati huwa d-Direttiva 2005/60/KE dwar il-ħasil tal-flus. Il-Kummissjoni pproponiet li tuża "l-proċedura regolatorja bi skrutinju" l-ġdida (l-Artikolu 5(a)) għall-miżuri kollha ta' implimentazzjoni elenkati fl-Artikolu 41 tad-Direttiva 2005/60/KE. Fid-dawl ta' l-ispjegazzjonijiet li l-Kummissjoni tat waqt il-laqgħa tal-LIBE tat-8 ta' Mejju dwar il-kontenut li għandu jiġi kkunsidrat bħala element "mhux essenzjali" fl-applikazzjoni ta' din id-Direttiva, (filwaqt li jesprimi dispjaċir li l-Kummissjoni pprovdiet din l-informazzjoni f'dan l-istadju aktar tard), ir-Rapporteur issa jista' jappoġġja l-proposta tal-Kummissjoni sabiex tuża "l-proċedura regolatorja bi skrutinju" l-ġdida fir-rigward tas-setgħat ta' implimentazzjoni mogħtija lill-Kummissjoni. Għalhekk il-Kummissjoni, billi rreferiet għall-punt 3 tal-ftehima interistituzzjonali li timplimenta d-deċiżjoni tal-Komitoloġija emendata qed tipproponi li temenda d-direttiva dwar il-Ħasil tal-Flus billi tħassar il-"klawżola tat-tmiem gradwali" ( sunset clause ) attwalment prevista fl-Artikolu 14, paragrafu 4 tad-direttiva. Fil-prinċipju, ir-rapporteur jaqbel mat-talba tal-Kummissjoni iżda jippreferi, billi jemenda l-Artikolu 42 tad-Direttiva, li jżomm il-possibilità li jintroduċi l-modifiki meħtieġa għad-Direttiva 2005/60/KE skond il-proċedura stipolata fl-Artikolu 251 tat-Trattat. PROĊEDURA Prevenzjoni tal-ħasil tal-flus u l-finanzjament tat-teroriżmu (poteri ta' implimentazzjoni mogħtija lill-Kummissjoni) Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali Sostitut(i) (skond l-Artikolu 178 (2)) preżenti għall-vot finali
Extracted from 14652354__REPORT__A6-2007-0225__MT.txt